**PUTOVANIE RELIKVIÍ SV. VINCENTA DE PAUL**

**PO FARNOSTIACH NA SLOVENSKU**

(sprievodné slovo k materiálom)

 Príprava na **príchod relikvií sv. Vincenta de Paul** (čítaj d Pol)**,** môže byť **pre farnosť duchovnou obnovou,** ktorá spočíva v zoznámení sa so životom a posolstvom sv. Vincenta počas deviatich dní - **NOVÉNY**.

**Ponúkame materiály, ktoré Vám môžu k tomu napomôcť:**

- na začiatku deviatnika/novény môžete použiť niektorú **prezentáciu, video** alebo **film,** ktorý sa premietne v kostole, či pastoračných priestoroch a

- začať **deviatnik/novénu spojenú s litáním a modlitbou k sv. Vincentovi,**  pre vyprosenie nejakej milosti - vyberte si z ponuky, ktorá Vám bude vyhovovať. Úvahy novény majú veriacim vo farnosti priblížiť životnú cestu Vincenta de Paul. Texty môže čítať osobitne lektor, prípadne dvaja striedavo;

- počas deviatich dní si môžete vybrať z pripravených hodnotných a pútavých materiálov, sú to rôzne **zamyslenia zo života a služby sv. Vincenta**a použiť pri príhovoroch na sv. omšiach pre kňazov, či na stretnutia do spoločenstiev, aby ste sa so sv. Vincentom de Paul viac zoznámili, viac spoznali tohto výnimočného svätca a keď prídu relikvie, aby Vám mohol byť blízky a vzácny;

- pre deti do školy alebo na stretko sú pripravené aktivity, kvízy..... zo života sv. Vincenta.

**Počas prítomnosti relikvií vo farnosti, ponúkame materiály, ktoré si môžete vybrať:**

- **liturgická príručka,** kde je privítanie a rozlúčka s relikviami spojená s modlitbou ranných, či večerných chvál; spojená s Bohoslužbou Slova;

- **sv. omša k úcte sv. Vincenta de Paul**, zo spomienky v misáli alebo Vincentský misál s omšovými textami zo sviatku sv. Vincenta bude putovať s relikviami;

- **modlitba posvätného ruženca** s myšlienkami sv. Vincenta;

- **adorácia** Sviatosti Oltárnej spojená s úvahami zo života sv. Vincenta alebo podľa vlastného uváženia, spojená s chválami a prosbami;

- **akadémia** do kostola, či pastoračných priestorov je hudobno - slovné pásmo spojené s obrázkami prezentácie zo života sv. Vincenta de Paul. Texty môže čítať osobitne lektor, prípadne viacerí - striedavo;

- **hudba** k hovorenému slovu, **piesne o sv. Vincentovi de Paul**, ktoré ešte budú nahraté a dodané;

**Sv. Vincent de Paul, oroduj za nás!**